ทหารไทยเล็งกอง‘น้ำมัน’ คาดราคาวิ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บลจ.ทหารไทย จ่อคลอดกองทุนอีทีเอฟน้ำมัน มองราคายังวิ่ง ส่วนทองเชื่อดิ่งระยะสั้น 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า ปีนี้บริษัทเตรียมจะออกกองทุนที่ลงทุนในนํ้ามัน โดยเป็นกองทุนอีทีเอฟ ซึ่งกระจายความเสี่ยงจากการลงทุน เนื่องจากมองว่าความต้องการใช้นํ้ามันมีเพิ่มขึ้น แต่ปริมาณยังมีจำกัด ในระยะยาวราคานํ้ามันจะปรับตัวสูงขึ้น การลงทุนในนํ้ามันจึงถือเป็นการลงทุนระยะยาวอีกทางหนึ่ง 
สำหรับกองทุนอีทีเอฟที่ลงทุนในทองคำที่ทางการจะเปิดให้จัดตั้งนั้น ถือเป็นอีกทางเลือกที่น่าสนใจ แต่ปัจจุบันบริษัทมีกองทุนอีทีเอฟที่มีให้เลือกลงทุนหลากหลายแล้ว
ด้านนายพิพัฒน์ พิศณุวงรักษ์ รองกรรมการผู้จัดการ ฝ่ายจัดการลงทุน บลจ.ทหารไทย กล่าวว่า กองทุนอีทีเอฟทองคำน่าจะเหมาะกับนักลงทุนที่ชอบเก็งกำไรระยะสั้นมากกว่า เพราะสามารถซื้อขายและรู้ราคาได้ทันที ขณะที่การลงทุนในกองทุนทองคำที่มีอยู่น่าจะเหมาะกับการลงทุนระยะยาวมากกว่า
สำหรับแนวโน้มราคาทองคำในปีนี้ มองว่าน่าจะยังไปได้ต่อ แม้ระยะสั้นอาจจะปรับตัวลดลงมาก็ตาม โดยมองว่า 1,200 เหรียญสหรัฐ/ออนซ์ ยังมีโอกาส อีกทั้งปัจจุบันกองทุนอีทีเอฟทองคำทั่วโลกมีเม็ดเงินลงทุนในทองคำค่อนข้างมาก จึงอาจมีแรงเก็งกำไรเข้าไปเล่น ซึ่งหนีจากเงินเหรียญสหรัฐ นอกจากนี้หากดอกเบี้ยปรับขึ้นในช่วงครึ่งปีหลัง ก็ควรลงทุนทองคำไว้ในพอร์ต 1015% 
ทั้งนี้ ในส่วนกองทุน MTRACK ENERGY ETF หรือ ENGY ซึ่งลงทุนหุ้นกลุ่มพลังงาน ปัจจุบันมีขนาดไม่ใหญ่ เนื่องจากพบว่าผู้ลงทุนไม่ต้องการเปิดบัญชีซื้อขายกับโบรกเกอร์ ซึ่งไม่สะดวกเหมือนการซื้อขายกองทุน